आईटीएफ नेपालका तीन सम्मानित
आईटीएफ हल अफ फेम भर्चुअल समारोहमा तेक्वान्दो आईटीएफ नेपालका खेलाडी तथा प्रशिक्षक सम्मानित भएका छन् ।
काठमाडौँ — आईटीएफ हल अफ फेम भर्चुअल समारोहमा तेक्वान्दो आईटीएफ नेपालका खेलाडी तथा प्रशिक्षक सम्मानित भएका छन् ।अस्ट्रेलियन सिनियर मास्टर माइकल मुलेताको संयोजकत्वमा शनिबार आयोजित कार्यक्रममा तेक्वान्दो आईटीएफ नेपालका संस्थापक अध्यक्ष लक्ष्मण बस्नेत अन्तर्राष्ट्रिय ब्रान्ड एम्बासडर रूपमा सम्मानित भए । उनी ३२ बर्षदेखि आईटीएफ तेक्वान्दोमा रहेर राष्ट्रिय एवं अन्तर्राष्ट्रिय खेलाडी, प्रशिक्षक तथा ए लेभलको रेफ्रीको भूमिका रहिसके । उनले सन् २०१६ मा बेलायतमा भएको विश्व तेक्वान्दो प्रतियोगितामा कांस्य पदक जित्नुका थिए । गत अप्रिलमा हुनुपर्ने कार्यक्रम कोभिड–१९ का कारण स्थगित भई अहिले भर्चुअलबाट आयोजना भएको हो। नेपालकै प्रशिक्षक गयाजी खड्का इन्डोमेटिएबल स्प्रिट अवार्ड र खेलाडी सस्मन बस्नेतले आउटस्यान्डिङ एथलिट अवार्ड पाएका छन् ।